呂孔良

呂孔良（），字子性，号文川，河南河南府洛陽縣人，匠籍，明朝政治人物。

 生平 
嘉靖二十二年（1543年）河南鄉試第二十六名舉人。嘉靖二十六年（1547年）中式丁未科會試第一百二十五名，登第三甲第四十四名進士。禮部觀政，初授山東益都縣知縣，嘉靖三十二年（1553年）升任户部山西清吏司主事，三十七年（1558年）改任刑部广东清吏司主事，升刑部四川清吏司郎中，出為池州府知府，四十三年（1564年）解任歸鄉，七年後去世。

 家族 
曾祖呂釗；祖父呂澤，驛丞；父呂相，典膳。母李氏。具庆下，兄孔嘉；弟孔善。

元配方宜人，繼娶程氏。長子吕黄鍾，字伯元，號小川，郡庠生《明故郡庠生小川吕伯子墓誌銘》鄉進士中憲大夫雲南廣南府知府前南京刑部郎中邑人陳璐撰并書篆：吕伯子諱黄鍾，字伯元，志紹先德，號曰小川，世為洛陽人。……相生孔良，即文川君，登嘉靖丁未進士，歷官池州府知府。配方氏，封宜人，繼程氏。方宜人生男子三，伯元其長也，故稱伯子。嘉靖戊午，督學亢公拔其秇為郡庠弟子員。甲子洎庚午鄉闈，屢試不偶。先是庚申歲（嘉靖三十九年，1560），文川君官西曹，方宜人以疾卒於京邸，伯子在洛，時訃未至，嘗書“子欲養而親不逮”之語于几間，已而果然，聞者訝之，以為孝思。比扶櫬歸，哀毁骨立，塟祭靡不遵禮。甲子（四十三年，1564），文川君解池州之綬，伯子與其弟築澗上别墅，以奉晨昏，事繼母程無幾微間言，尤人所難。文川君患濕腫，伯子撿方延醫，禱祝問卜之事，無間寒暑晝夜，卒賴以全。越七年捐館舍，執喪盡禮，一如方宜人，事死如生，厥情篤矣。……距生嘉靖十四年九月初一日，卒於萬曆十五年二月初三日，年僅五十有三。嗚呼傷哉！娶張氏，庠生張君汝楠女，子一：石生，邑庠生，娶陳氏，余族孫庠生治策之女也。女孫二：長菃馨，字庠生劉君玉珂子有倬，次菃芹，幼諏。本年十一月十七日塟於金谷塋之昭次。石生自為状，涕泣請銘。

参考文献

Category:呂姓
Category:明朝戶部主事
Category:明朝刑部主事
Category:明朝益都縣知縣
Category:明朝池州府知府
Category:明朝刑部郎中
Category:洛阳市人
Category:匠籍進士
Category:嘉靖二十二年癸卯科河南鄉試舉人